laion/Wikipedia-Exotic huggingface dataset:
მანანა ჯავახიშვილი

მანანა ჯავახიშვილი (დ. 25 ივნისი, 1970) — ქართველი ისტორიკოსი, ისტორიის მეცნიერებათა დოქტორი, ილიას სახელმწიფო უნივერსიტეტის პროფესორი. ისტორიკოსი მანანა ჯავახიშვილი არის ისტორიის მეცნიერებათა დოქტორი, მედიევისტი. მისი სამეცნიერო ინტერესები მოიცავს ევროპისა და საქართველოს შუა საუკუნეების ისტორიას, ქართულ-ევროპულ ურთიერთობებს, კათოლიკური ეკლესიისა და პაპობის ისტორიას, ყოველდღიურობის, გენდერის კვლევებს, განათლების ისტორიასა და სხვა. იგი არის 40-ზე მეტი სამეცნიერო ნაშრომის ავტორი, მათ შორის – 3 მონოგრაფიის („ქალთა საზოგადოებრივი საქმიანობა საქართველოში XIX საუკუნის მეორე ნახევარსა და XX საუკუნის დასაწყისში“, თანაავტორი ლ. ხომერიკი, 2005; „მონტობანის ქართველ კათოლიკეთა სავანე“, 2009, პაპობის ისტორია შუა საუკუნეებში, 2015) და არაერთი საერთაშორისო პუბლიკაციისა ფრანგულ, ინგლისურ და გერმანულ ენებზე. მანანა ჯავახიშვილმა ქართულად თარგმნა ცნობილი ფრანგი ისტორიკოსის ჟ. დიუბის წიგნი „რაინდი, ქალი და მღვდელი.“ მიღებული აქვს არაერთი სამეცნიერო სტიპენდია (ვატიკანის კულტურული თანამშრომლობის კათოლიკური კომიტეტის, დენი დიდროს, დედოფალ იადვიგას ფონდის, ჰაინრიხ ბიოლის და სხვ.), ახორციელებდა სამეცნიერო პროექტებს საფრანგეთში (პარიზი, ჰუმანიტარულ მეცნიერებათა სახლი), შვეიცარიაში (ფრიბურგის უნივერსიტეტი), პოლონეთში (იაგელონიის უნივერსიტეტი), იტალიაში (რომის ფრანგული სკოლა), საბერძნეთში (ათენის ფრანგული სკოლა) და სხვ.; ქართულ-ევროპული ურთიერთობების ისტორიის შესახებ ლექციებს კითხულობს ევროპის სხვადასხვა უნივერსიტეტში. მანანა ჯავახიშვილი - ილიას სახელმწიფო უნივერსიტეტი Invited Researcher of DEA Programme Stay in France
გრავიტაციული მანევრი

გრავიტაციული მანევრის გამოყენება გრავიტაციული მანევრი — კოსმოსური აპარატის ტრაექტორიისა და ფრენის სიჩქარის მიზანმიმართული ცვლილება, ციური სხეულების გრავიტაციული ველების ზეგავლენით. პირველად წარმატებით განხორციელდა 1959 წელს საბჭოთა ავტომატური პლანეტათაშორისი სადგურის ლუნა-3-ის მიერ. ის ხშირად გამოიყენება მზის სისტემის და მის ფარგლებს გარეთ შორეულ ობიექტებზე გაგზავნილი ავტომატური პლანეტათაშორისი სადგურების დასაჩქარებლად, საწვავის დაზოგვისა და ფრენის დროის შემცირების მიზნით. გრავიტაციული მანევრის გამოყენება ასევე შესაძლებელია კოსმოსური ხომალდის სიჩქარის შესანელებლადაც, ზოგ შემთხვევაში კი ყველაზე მნიშვნელოვანი მისი მოძრაობის მიმართულების შეცვლაა. გრავიტაციული მანევრები ყველაზე ეფექტურია გიგანტური პლანეტების მახლობლად, მაგრამ ხშირად გამოიყენება მანევრები ვენერასთან, დედამიწასთან, მარსთან და მთვარესთანაც. Первые искусственные небесные тела // Детская энциклопедия / Глав. ред. А. И. Маркушевич. — 2-е изд. — М. : Просвещение, 1965. — Т. 2 : Мир небесных тел. Числа и фигуры. — С. 169—167. Пионеры ракетной техники. Кибальчич, Циолковский, Цандер, Кондратюк / [Ред.-сост. Б. Н. Воробьев, В. Н. Сокольский. Вступит. статья Т. М. Мелькумова]. — М. : Наука, 1964. — 671 с. Цандер, Фридрих Артурович. Проблема полёта при помощи ракетных аппаратов : Межпланетные полёты : соч. 1925 года / ред. Л. К. Корнеев. — 2-я редакция. — М. : Оборонгиз, 1961. — 459 с. Ивашкин В. В. Лунные траектории космических аппаратов: пионерские работы в Институте прикладной математики и их развитие // Прикладная небесная механика и управление движением : сборник / Э. Л. Аким (гл. ред.). — М.: Институт прикладной математики им. М. В. Келдыша РАН, 2010. — С. 73—106. — ISBN 978-5-98354-007-1. Левантовский В. И. Механика космического полета в элементарном изложении. — изд. 3-е, доп. и перераб. — М.: Наука, 1980. — 512 с. Richard L. Dowling, William J. Kosmann, Michael A. Minovitch, Rex W. Ridenoure. Chapter 15. The Effect of Gravity-Propelled Interplanetary Space Travel on the Exploration of the Solar System: Historical Survey, 1961 to 2000 // History of Rocketry and Astronautics (англ.) / Volume Editor Frank H. Winter. — San Diego, California: Univelt, 2007. — P. 337—432. — 560 p. — (AAS History Series, Volume 28). — ISBN 0-87703-539-3. — ISBN 978-0-87703-539-8. Энеев, Тимур Магометович, Аким, Эфраим Лазаревич. Академик М. В. Келдыш : Механика космического полёта // Институт прикладной математики им. М. В. Келдыша. — 2007. — Дата обращения: 09.06.2018.
ყველა კომეტა როდი ქრება

ყველა კომეტა როდი ქრება — კინოსტუდია „ქართული ფილმის“ 1982 წლის ფილმი-დრამა, რომლის რეჟისორია დევი აბაშიძე. ალექსანდრე მეორე მსოფლიო ომის ვეტერანია. ერთხელაც, ლიტვაში სტუმრობისას, ის თავის გვარს ომში დაღუპულთა მემორიალზე ამოიკითხავს. მას მოგონებები და განცდები უმძაფრდება. თენგიზ არჩვაძე — ალექსანდრე ბიბილეიშვილი ვაივა მაინელიტე — როზ-მარი ლევან აბაშიძე — თეიმურაზი, ალექსანდრეს ვაჟი ვიტალი ლეონოვი — კოსტინი ვსევოლოდ საფონოვი — როჟკოვი ლეილა აბაშიძე დავით აბაშიძე — გერასიმე ბერდია ინწკირველი მანუჩარ შერვაშიძე ვლადიმერ გულიაევი გიორგი (გოგი) ახვლედიანი ნაზი კეჭაყმაძე „ყველა კომეტა როდი ქრება“ [დაარქივებული] — ეროვნული ფილმოგრაფია „ყველა კომეტა როდი ქრება“ — კინოფილმების ინტერნეტ-მონაცემთა ბაზა (ინგლისური)
კარინ ერერა

კარინ ლარისა ერერა აგილარი (ესპ. Karin Larissa Herrera Aguilar; დ. 25 ივლისი, 1968, გვატემალა, გვატემალა) — გვატემალელი ბიოლოგი, პროფესორი, სოციოლოგი და პოლიტიკოსი. გვატემალის მე-18 ვიცე-პრეზიდენტი 2024 წლის 15 იანვრიდან. აირჩიეს პრეზიდენტ ბერნარდო არევალოსთან ერთად 2023 წლის საპრეზიდენტო არჩევნებში. კარინ ერერა დაიბადა ადალბერტო ერერასა და გლადის აგილარის საშუალო კლასის ოჯახში 1968 წლის 25 ივლისს. მამამისი იყო იურისტი ქალაქ უეუეტენანგოდან, ხოლო დედა — დიასახლისი ქალაქ ხუტიაპიდან. დაასრულა სან-კარლოსის უნივერსიტეტის ქიმიურ მეცნიერებათა ფაკულტეტი ბიოლოგიის სპეციალობით. მან მიიღო მაგისტრის ხარისხი გარემოსდაცვით კვლევებში გვატემალის უნივერსიტეტში და დოქტორის ხარისხი პოლიტიკურ მეცნიერებასა და სოციოლოგიაში ესპანეთში, სალამანკის პაპის უნივერსიტეტში. მიღებული აქვს რამდენიმე საერთაშორისო ჯილდო გარემოს დაცვაზე მუშაობისათვის. 2023 წელს პრეზიდენტოპის კანდიდატ ბერნარდო არევალოსთან ერთად იბრძოდა ვიცე-პრეზიდენტის კანდიდატობისათვის და მეორე ტურში დაამარცხეს სანდრა ტორესისა და რომეო გუერას წყვილი. ერერამ განაცხადა, რომ მისი პოლიტიკური იდეოლოგია ეფუძნება ქრისტიანულ ჰუმანიზმს. 2001 წელს იგი დაქორწინდა ბიოლოგ გუსტავო გომეს ალვარესზე. წყვილი 2021 წელს დაშორდა. მათ ორი შვილი ჰყავთ. ესპანურის გარდა, ერერა თავისუფლად ფლობს ინგლისურ ენას. ↑ 1.0 1.1 „Karin Herrera, la científica que podría ser vicepresidenta del país“ (spanish). Ruda GT. დაარქივებულია ორიგინალიდან — 19 July 2023. ციტირების თარიღი: 21 June 2023. ↑ 2.0 2.1 El binomio presidencial del partido Movimiento Semilla es Bernardo Arévalo y Karin Herrera spanish. Prensa Libre (22 January 2023). ციტირების თარიღი: 22 January 2023 ↑ Progressive Arévalo is 'virtual winner' of Guatemala election after corruption angered voters (20 August 2023). ციტირების თარიღი: 21 August 2023 ↑ 4.0 4.1 4.2 Medinilla, Angélica. (2023-08-19) Karin Herrera, una científica quiere ser vicepresidenta es. ციტირების თარიღი: 2023-08-24 ↑ 5.0 5.1 Karin Larissa Herrera Aguilar, MSc. PhD es (2016-08-25). დაარქივებულია ორიგინალიდან — 2023-01-30. ციტირების თარიღი: 2023-08-24 ↑ Mendicoa, Gabriela. (2018-06-06) Entrevista con la Dra. Karin Herrera (Guatemala): Simposio Iberoamericano de Química Clínica y Expolab | Infobioquimica.org es-AR. ციტირების თარიღი: 2023-08-24
შამსედინ ორუჯოვი

შამსედინ ორუჯოვი (აზერ. Şəmsəddin Orucov, სრული სახელი: Şəmsəddin Əbilhəsən oğlu Orucov; დ. 2 აგვისტო, 1950, ჯავადი, საბირაბადის რაიონი, აზერბაიჯანის სსრ , სსრკ — გ. 23 იანვარი, 1990 ბაქო, აზერბაიჯანის სსრ, სსრკ) – შავი იანვრის ტრაგედიის მსხვერპლი. დაიბადა 1950 წლის 2 აგვისტოს საბირაბადის რაიონის სოფელ ჯავადში. საშუალო სკოლაში სწავლობდა ალიბაირამლის რაიონის სოფელ გაზიმამადში. 1961 წელს ოჯახთან ერთად გადავიდა ნეფთჩალაში და სწავლა განაგრძო ქალაქის შვიდწლიან სკოლა-ინტერნატში. 1968 წელს ჩაირიცხა პოლიტექნიკურ ინსტიტუტში, დაამთავრა 1973 წელს და მიიღო ინჟინერ-ტექნოლოგის კვალიფიკაცია. გარკვეული პერიოდის განმავლობაში მუშაობდა ინჟინრად სუმგაითში, შემდეგ კი ბაქოში ტრიკოტაჟის ქარხანაში. ბოლო სამუშაო ადგილი იყო ბაქოს სპორტული საქონლის ქარხანა. 23 იანვარს, დაახლოებით, 14:00-14:20 საათზე, დაიღუპა ჯარისკაცების მიერ მისი სახლის ფანჯრის მიმართულებით გასროლილი ტყვიით. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ 20 Yanvar şəhidləri.. დაარქივებულია ორიგინალიდან — 2011-07-09. ციტირების თარიღი: 2011-05-25 ↑ Qara Yanvar şəhidləri. ციტირების თარიღი: 2015-07-17
ისლამ რაჰმანოვი

ისლამ რაჰმანოვი (აზერ. İslam Rəhmanov, სრული სახელი:Rəhmanov İslam Oqtay oğlu; დ. 14 ოქტომბერი, 1968, აზერბაიჯანის სსრ, სსრკ — გ. 29 იანვარი, 1990 ბაქო, აზერბაიჯანის სსრ, სსრკ) – შავი იანვრის ტრაგედიის მსხვერპლი. დაიბადა 1968 წლის 14 ოქტომბერს ქალაქ რამანაში. მუშაობდა №1 სამშენებლო-სამონტაჟო სამმართველოში მუშად. 1990 წლის 19 იანვარს, დაახლოებით 02:00 საათზე, ქუჩაში გასროლის ხმაზე გავიდა. ქუჩაში ბევრი ჯავშანმანქანა მოდიოდა. როდესაც ბრბოს მიუახლოვდნენ, სროლა დაიწყეს. რაჰმანოვი ორივე ფეხსა და მარჯვენა მკლავში დაიჭრა. დაიღუპა 29 იანვარს. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული)
სოჭის ბრძოლა

სოჭის ბრძოლა — ბრძოლა საქართველოს დემოკრატიულ რესპუბლიკასა და თეთრ რუსეთს შორის სოჭის ოკრუგისთვის 1919 წლის თებერვალში. დასრულდა რუსეთის გამარჯვებით. საქართველოს ხელისუფლებას სურდა ნეიტრალიტეტის შენარჩუნება რუსეთის სამოქალაქო ომში, თუმცა ბოლშევიკებს უფრო დიდ საფრთხედ აღიქვამდა ვიდრე თეთრ მოძრაობას. ყუბანის აღების შემდეგ, წითელი არმია დაიძრა სამხრეთით შავი ზღვის სანაპიროს გასწვრივ, რამაც შეაშფოთა საქართველოს ხელისუფლება. 1918 წლის აპრილში, მაისსა და ივნისში მოეწყო ბოლშევიკური აჯანყებები აფხაზეთში, რომლებიც აღკვეთა საქართველოს სახალხო გვარდიამ ვალიკო ჯუღელის მეთაურობით. ამის შემდეგ საქართველოს რეგულარულმა არმიამ გიორგი მაზნიაშვილის მეთაურობით უფრო წინ წაიწია და ბოლშევიკებს დაატოვებინა შავი ზღვის მთელი სანაპირო ტუაფსეს ჩათვლით. ამავდროულად, ყუბანში წარმატებული კამპანიის შედეგად, ის დაიკავა თეთრმა არმიამ ანტონ დენიკინის მეთაურობით. 1918 წლის აგვისტოში მათ აიღეს ეკატერინოდარი (კრასნოდარი). საქართველოს დემოკრატიულ რესპუბლიკასა და თეთრ რუსეთს შორის სადავოდ შეიქმნა სოჭის ოკრუგი, რომლის ადგილობრივმა საბჭომ საქართველოსთან შეერთება გამოაცხადა 1918 წლის სექტემბერში. 1918 წლის ნოემბერში, პირველი მსოფლიო ომის დასრულებასთან ერთად კავკასიაში გერმანიის მაგივრად ბრიტანეთის შემოსვლას იმედიანად შეხვდა ორივე მხარე, რადგან დენიკინს მიაჩნდა, რომ ბრიტანეთი მას დაუჭერდა მხარს როგორც მოკავშირეების ერთგულს და საქართველოს არ აპატიებდა გერმანიის მოკავშირეობას, ხოლო საქართველო ამყარებდა იმედებს ჰაროლდ უილსონის თვითგამორკვევის პრინციპზე. 1917 წლის დეკემბერის ფრანგულ-ბრიტანული ხელშეკრულებით, კავკასია ბრიტანეთის გავლენის ზონად ცხადდებოდა. ბრიტანეთის სურვილი იყო რეგიონში სტატუს-კვოს შენარჩუნება რუსეთის მომავლის გადაწყვეტამდე პარიზის სამშვიდობო კონფერენციაზე. კავკასიის რესპუბლიკებში და დენიკინთან წარგზავნილი ბრიტანელი წარმომადგენლები ხშირად იმ მთავრობების ინტერესების გამომხატველებად გამოდიოდნენ, რომლებთანაც იყვნენ მივლინებული. ბრიტანეთის წინააღმდეგობრივმა და ცენტრალური ხაზის არმქონე პოლიტიკამ ორივე მხარის გაუცხოება გამოიწვია. 1918 წლის დეკემბერში, ისარგებლა რა სომხეთ-საქართველოს ომის დაწყებით, დენიკინმა აიღო სოჭის ოკრუგში რამდენიმე სოფელი ტყვიის გაუსროლებლად. ბრიტანეთმა სტატუს-კვოს მხარდაჭერა ამბჯობინა და გაუგზავნეს დენიკინს შეტყობინება, მეტი სამხრეთით აღარ შეჭრილიყო, დენიკინმა საპასუხოდ გააპროტესტა, რომ ბრიტანეთი მისი თანხმობის გარეშე „განკარგავდა რუსეთის ტერიტორიას“. 1918 წლის 6 თებერვალს თეთრმა არმიამ გადალახა მდინარე ლოო და გადავიდა შეტევაზე, 4 დღეში კი მთლიანი სოჭის ოკრუგი აიღო, მათ შორის გაგრაც. ტყვედ იქნა აყვანილი საქართველოს შეიარაღებული ძალების მეთაური, გენერალი ალექსანდრე კონიაშვილი, მისი შტაბის უფროსი, 43 ოფიცერი და 700 ჯარისკაცი. ქართულმა შენაერთებმა მდინარე ბზიფამდე დაიხიეს უკან და კონტრშეტევისთვის დაიწყეს მზადება. გაგრის ბრძოლა (1919) სოჭის კონფლიქტი საქართველოს ბრძოლების სია ↑ ზუსტად 95 წლის წინ, ქართულმა ჯარმა სოჭი დატოვა (2014-02-07). ციტირების თარიღი: 2022-02-22 ↑ Kenez, Peter (2014). Civil War in South Russia, 1919-1920. University of California Press, გვ. 204. ISBN 9780520327795.  Kenez, Peter (2014). Civil War in South Russia, 1919-1920. University of California Press, გვ. 202-212. ISBN 9780520327795.
როვშან რუსტამოვი

როვშან რუსტამოვი (აზერ. Rövşən Rüstəmov, სრული სახელი:Rövşən Məmməd oğlu Rüstəmov; დ. 28 აგვისტო, 1961 ბაქო, აზერბაიჯანის სსრ , სსრკ — გ. 20 იანვარი, 1990 ბაქო, აზერბაიჯანის სსრ, სსრკ) – შავი იანვრის ტრაგედიის მსხვერპლი. დაიბადა 1961 წელს ბაქოში. მუშაობდა 204-ე სამშენებლო-სამონტაჟო სამმართველოში მუშად. იანვრის ტრაგედიის დღეს, მისი მეუღლის ზიაფატ რუსტამოვას თანახმად, მას ესროლეს „ტატრას“ მარკის მანქანაში, საბუნჩუს დასახლებისკენ მიმავალ გზაზე, აზიზბეკოვის მეტროს მიმდებარედ. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ Qara Yanvar şəhidləri. ციტირების თარიღი: 2015-07-17
აზად რზაევი

აზად რზაევი (აზერ. Azad Rzayev, სრული სახელი:Azad Allahverdi oğlu Rzayev; დ. 10 ოქტომბერი, 1965, ბაქო — გ. 20 იანვარი, 1990 ბაქო) – შავი იანვრის ტრაგედიის მსხვერპლი. დაიბადა 1965 წლის 10 ოქტომბერს ბაქოში. ჰყავდა ორი ქალიშვილი. 20 იანვარს, ღამის 00:04 საათზე, აზად რზაევი ბაქოში კამაზის მარკის მანქანით მგზავრობდა. ალათის დასახლებიდან 2 კილომეტრის დაშორებით მის მანქანას გაუსწრო „UAZ-469“ სამხედრო მანქანამ და დაიწყო მისი მიმართულებით სროლა, რა დროსაც აზადი მძიმედ დაიჭრა. შედეგად გობუსტანის რაიონულ საავადმყოფოში გადაიყვანეს, თუმცა საავადყოფომ ის არ მიიღო და განუცხადეს, რომ სამხედრო საავადმყოფოში უნდა გადაეყვანათ. გადაყვანის დროს გზაში გარდაიცვალა. დაკრძალეს გობუსტანის სასაფლაოზე. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული)
ჯორჯიაშვილი (მრავალმნიშვნელოვანი)

საკუთარი სახელი ჯორჯიაშვილი შეიძლება აღნიშნავდეს ერთ-ერთ შემდეგ პიროვნებათაგანს: არსენ ჯორჯიაშვილი — რევოლუციური მოძრაობის მონაწილე საქართველოში მიხეილ ჯორჯიაშვილი — პარტიული მოხელე, პოლიტიკოსი ჯორჯიაშვილი — სოფელი თეთრიწყაროს მუნიციპალიტეტში „არსენა ჯორჯიაშვილი“ — 1921 წლის მხატვრული ფილმი
ადვაძე

საკუთარი სახელი ადვაძე შეიძლება აღნიშნავდეს ერთ-ერთ შემდეგ პიროვნებათაგანს: ვალერიან ადვაძე — დიპლომატი, ეკონომისტი, პოლიტიკოსი ვახტანგ ადვაძე — მხატვარი
ფუად ბაბაევი

ფუად ბაბაევი (აზერ. Fuad Babayev, სრული სახელი: Fuad Yavər oğlu Babayev; დ. 14 აგვისტო, 1967, ბაქო — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. დაიბადა 1967 წლის 14 აგვისტოს ბაქოში. 1984 წელს ჩაირიცხა აზერბაიჯანის ინჟინერ-მშენებელთა ინსტიტუტის სამშენებლო-ეკონომიკურ ფაკულტეტზე. 1985-1987 წლებში სამხედრო სამსახურში იყო ჩეხოსლოვაკიაში, დასრულების შემდეგ სწავლა კვლავ განაგრძო ინსტიტუტში. ბაქოს შავი ინვრის ტრაგედიის დროს იყო მე-4 კურსის სტუდენტი. იმ ღამეს სროლის ხმაზე გავიდა გარეთ. XI წითელი არმიის მოედანზე მშვიდობიანი მოქალაქეების მიმართულებით ცეცხლის გახსნის ამბავის გაგების შემდეგ 23-მა ახალგაზრდამ იქ ჩასვლა და დაჭრილების დახმარება გადაწყვიტა. ჩასვლისას სროლაში მოყვნენ, ფუადი ცდილობდა რკინის ჯიხურს ამოფარებოდა. ტყვიები მოხვდა მუხლში, კისერში და ხერხემალი დაუზიანდა. მისმა ძმამ ჯაბარმა ფუადის ცხედარი რესპუბლიკურ საავადმყოფოში იპოვა. დაკრძალეს შეჰიდთა ხეივანში ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17(აზერბაიჯანული) ↑ AzMİU-nun 20 Yanvar Şəhidləri. დაარქივებულია ორიგინალიდან — 2022-09-27. ციტირების თარიღი: 2021-01-19(აზერბაიჯანული) ↑ Qara Yanvar şəhidləri. ციტირების თარიღი: 2015-07-17(აზერბაიჯანული) ↑ Şəhidlər. ციტირების თარიღი: 2022-10-05(აზერბაიჯანული)
იბნ ეზრა (მთვარის კრატერი)

კრატერი იბნ ეზრა (ლათ. Abenezra) — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ ნაწილში. სახელი ეწოდა ებრაელი ფილოსოფოსის, მოაზროვნის, ასტროლოგისა და ასტრომომის აბრაჰამ იბნ ეზრას პატივსაცემად (დამტკიცებულ იქნა საერთაშორისო ასტრონომიული კავშირის მიერ 1935 წელს). კრატერის უახლოესი მეზობლებია კრატერი დონატი დასავლეთით; კრატერები ერი და არგელანდერი ჩრდილო-დასავლეთით; კრატერი გებერი ჩრდილო-აღმოსავლეთით. კრატერის ცენტრის სელენოგრაფიული კოორდინატებია 20°59′S 11°53′E﻿ / ﻿20.99° ს. გ. 11.89° ა. გ.﻿ / -20.99; 11.89, დიამეტრია 43.2 კმ, სიღრმე 3.7 კმ. კრატერს მრავალკუთხა ფორმა აქვს და ზომიერად განადგურებულია. ზვინული ბასრი კიდითაა, შიდა ფერდობი ტერასული სტრუქტურის ხილული ნაშთებით, შიდა ფერდობის სიგანე აღმოსავლეთ ნაწილში გაცილებით მეტია, ვიდრე დასავლეთ ნაწილში. ზვინულის სიმაღლე მიმდებარე ტერიტორიის ზემოთ აღწევს 1050 მ, კრატერის მოცულობა დაახლოებით 1300 კმ³. თასის ფსკერი უსწორმასწოროა, აღმოსავლეთ ნაწილში უჩვეულო თაღოვანი ფორმის ქედების გროვაა. მთვარის კრატერების სია საერთაშორისო ასტრონომიული კავშირი — Abenezra Цифровой фотографический атлас Луны Снимки кратера с борта Аполлона-14, Аполлона-16 Кратер Ибн Эзра на карте LAC-96 Селенологическая карта окрестностей кратера Описание кратера на сайте The Moon-Wiki. დაარქივებულია ორიგინალიდან — 2018-05-30. ციტირების თარიღი: 2020-06-23 Andersson, L.E., and E.A. Whitaker, NASA Catalogue of Lunar Nomenclature, NASA Reference Publication 1097, October 1982. ↑ Кратер Ибн Эзра на карте LAC-96. ციტირების თარიღი: 2019-12-02 ↑ John E. Westfall's Atlas of the Lunar Terminator, Cambridge Univ. Press (2000). ციტირების თარიღი: 2014-12-08
კონკაკაფის ოქროს თასი

კონკაკაფის ოქროს თასი — საფეხბურთო ჩემპიონატი, რომელიც ტარდება კონკაკაფის შემადგენლობაში შესული ქვეყნების ეროვნულ ნაკრებებს შორის. ტურნირი იმართება ამერიკის შეერთებული შტატების ტერიტორიაზე და ზოგჯერ მექსიკაშიც. კონკაკაფის პირველი ჩემპიონატი ჩატარდა 1963 წელს. ტურნირმა 1972 წლამდე იარსება 1989 წლამდე აღარ ჩატარებულა. 1991 წელს ტურნირი დაბრუნდა ოქროს თასის სახელწოდებით. მას შემდეგ ამ ტურნირში ოთხჯერ გაიმარჯვა მექსიკის ეროვნულმა ნაკრებმა, სამჯერ აშშ-მა და ერთხელ კანადამ. (დახრილი შრიფტით წერია მოწვეული ნაკრები) 1 მატჩი მე-3 ადგილისთვის დამატებითი დროის შემდეგ დასრულდა 1:1. ორივე ნაკრებს ჩაეთვალა მე-3 ადგილის დაკავება. 2 მატჩი მე-3 ადგილისთვის არ გამართულა. ოფიციალური საიტი
პალავრა

პალავრა, ხარიტონის ლავრა, ხარიტონწმიდა, ფარანის ლავრა (ებრ. מנזר פרן, არაბ. dir pharan) — ქრისტიანული მონასტერი ისრაელში. მდებარეობდა იერუსალიმის სამზრეთ-აღმოსავლეთით 10-12 კილომეტრზე. დააარსა ცნობილმა საეკლესიო მოღვაწემ ხარიტონ აღმსარებელმა იმ გამოქვაბულში, რომელშიც დატყვევებული იყო ავაზაკთა მიერ. მდებარეობს იერუსალიმიდან რამდენიმე კილომეტრში ნახალ-პრატის ხეობაში (არაბ. ვადი კელტ) იუდეის უდაბნოში. 330-იან წლებში, ხარიტონ აღმსარებელმა დააარსა მონასტერი, რომელიც სულ მალე მოღვაწე მამებით აივსო. მონასტრის დაარსებიდან რამდენიმე წელიწადში წმინდა ხარიტონმა დატოვა იქაურობა და ხეობის სიღრმეში განმარტოვდა სადაც შემდგომში სუკიის ლავრა დაარსდა. მოგვიანებით მას შემდეგ რაც კიდევ სხვა მონასტერი - იერიქონის სავანე დააარსა და დაბრუნდა ფარანის ლავრაში სადაც მალევე აღესრულა. მონასტერს აღმავლობის პერიოდი VI საუკუნეში მოუწია. IX საუკუნის დასაწყისში მონასტერი ბერებმა დატოვეს და დაცარიელდა. X-XI საუკუნეებში აქ იყო ქართველთა მნიშვნელოვანი მწიგნობრულ-საგანმანათლებლო კერა, სადაც მოღვაწეობდნენ იოანე საფარელი, პავლე პალავრელი, გრიგოლ ხარიტონწმიდელი, სტეფანე პალავრელი და სხვა. პალავრაში მოღვაწე ქართველი მწიგნობრები თავადაც ამზადებდნენ საყურადღებო ნუსხებს და პალესტინის სხვა სავანეთა მკვიდრ თანამემამულეებსაც ავალებდნენ კრებულების გადაწერას. XIX საუკუნის შუა წლებში, რუსეთის სასულიერო მისიის ხელმძღვანელმა არქიმანდრიტმა ანტონინ კაპუსტინმა რამდენიმეჯერ სცადა, რათა ლავრა რუსეთის იურისდიქციის ქვეშ გადასულიყო, ეს მხოლოდ 1903 წელს ათონის რუსული ჯვართამაღლების მონასტრის იეროსქიმმონაზონმა პანტელეიმონმა შესძლო. 1997 წლიდან მონასტერში იმყოფება ერთი ბერი რომელმაც აღადგინა 6 წლიანი ომის შედეგად დანგრეული მონასტერი. იერიქონის სავანე სუკიის ლავრა მენაბდე ლ., ქართული საბჭოთა ენციკლოპედია, ტ. 7, თბ., 1984. — გვ. 642. ფარანის ლავრა[მკვდარი ბმული] Палестина под властью христианских императоров ЖУРНАЛ "ПРАВОСЛАВНЫЙ ПОКЛОННИК НА СВЯТОЙ ЗЕМЛЕ"
საქართველოს აღკვეთილების სია

საქართველოს დაცული ტერიტორიები ქვეყნის ტერიტორიის 7 %-ს შეადგენს და 89 სხვადასხვა ზონას მოიცავს. ამჟამად საქართველოში 24 აღკვეთილია და მათი საერთო ფართობი დაახლოებით 76 200 ჰა-ს შეადგენს. მიუხედავად იმისა, რომ ყველაზე ადრეული ასეთი ნაკრძალი დაარსდა 1912 წელს, აღკვეთილების რეალური კატეგორია არ არსებობდა 1996 წლამდე. 2021 წელს აღკვეთილების ვიზიტორთა რაოდენობამ 589 098 ადამიანი შეადგინა. აჯამეთი ასა ბუღდაშენი ჭაჭუნა გარდაბანი ილტო იორი კარწახი კაცობური ხანჩალი ქობულეთი ყორუღი ქცია-ტაბაწყური ლაგოდეხი მადათაფა ნეძვი სათაფლია სულდა თეთრობი ცივ-გომბორი პონტოს მუხა ფარავნის ტბა საღამოს ტბა აბულის ტბა ↑ Georgia Agency of Protected Areas website- Retrieved 2024-01-18 ↑ Georgia Agency of Protected Areas visitor statistics website- Retrieved 2022-08-19
რაჰიმ ბაბაევი

რაჰიმ ბაბაევი (აზერ. Rahim Babayev, სრული სახელი: Rahim Vaqif oğlu Babayev; დ. 1 დეკემბერი, 1970, ორდუბადი — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. დაიბადა 1970 წლის 1 დეკემბერს ქალაქ ორდუბადში. იყო აზერბაიჯანის ნავთობისა და მრეწველობის სახელმწიფო უნივერსიტეტის მე-3 კურსის სტუდენტი. 19 იანვარს დაახლოებით 22:30 საათზე სახლიდან გავიდა და აღარ დაბრუნებულა. დაიღუპა 20 იანვარს, როდესაც ეხმარებოდა თავის მეგობარ ბაჰადინს სალიანის ყაზარმებთან ღობეზე გადასვლაში. 24-25 იანვრის ღამეს, 04:00 საათზე სამხედროებმა სემაშკოს საავადმყოფოში გადაიყვანეს. ხუთდღიანი ძებნის შემდეგ, 25 იანვარს, ახლობლებმა სემაშკოს საავადმყოფოს სასადილოში იპოვეს. 27 იანვარს დაკრძალეს შეჰიდთა ხეივანში. Qulu Kəngərli, Qara Yanvar şəhidləri. Məlumat kitabı. B; Gənclik, 1992. დაარქივებული 2012-10-15 საიტზე Wayback Machine. (აზერბაიჯანული) ↑ “Xalqımız nə səni, nə də başqa şəhidlərimizi unutmayacaq”. დაარქივებულია ორიგინალიდან — 2014-08-25. ციტირების თარიღი: 2018-12-02(აზერბაიჯანული) ↑ Azərbaycan Respublikasının «Azadlıq uğrunda mübariz» fəxri adının verilməsi haqqında. ციტირების თარიღი: 2018-12-02(აზერბაიჯანული)
ალექსანდრე ბაგრატიონ-დავითაშვილი

პოლკოვნიკი ალექსანდრე ბაგრატიონ-დავითაშვილი — საქართველოს დემოკრატიული რესპუბლიკის სამხედრო სამინისტროს გენერალური შტაბის დაზვერვის უფროსი. ალექსანდრე ბაგრატიონი საქართველოს დამოუკიდებლობის დროს ერთ-ერთი ყველაზე მნიშვნელოვანი პიროვნება იყო. 1918 წლიდან მოყოლებული მან შექმნა და დააკომპლექტა გენერალური შტაბის დაზვერვის ნაწილი და საარქივო დოკუმენტებშიც ხშირად მოხსენიებულია „ბაგრატიონის მზვერავების“ ამბები. განსაკუთრებით აქტიური ჩრდილოეთ კავკასიის სადაზვერვო ქსელი იყო, რის გასაძლიერებლადაც ბაგრატიონი რესურსებს არ იშურებდა. 1921 წლის საბჭოთა რუსული ოკუპაციის შემდეგ ალექსანდრე ბაგრატიონი და ქართული დაზვერვის მაღალჩინოსნები მთავრობასთან ერთად ემიგრაციაში წავიდნენ და მათი ხსოვნა და საქმიანობა მძიმე საბჭოთა ტერორის პირობებში დავიწყებას მიეცა. ალექსანდრე ბაგრატიონი, ისევე როგორც სხვა დევნილი ქართველი სამხედროები პოლონეთის არმიას შეუერთდნენ. მათ შესახებ პოლონელ ისტორიკოსებს არაერთი გამოკვლევა და ნაშრომი აქვთ. 2019 წელს პოლონეთის ეროვნული მეხსიერების ინსტიტუტმა ვარშავის უნივერსიტეტის პროფესორის დავით ყოლბაიას ავტორობით გამოსცა მემორიალური ალბომი „რეჩპოსპოლიტას ფრთებქვეშ - ქართული ემიგრაცია პოლონეთში 1921-1939“, სადაც ალექსანდრე ბაგრატიონის რამდენიმე ფოტოც არის დაბეჭდილი. პოლკოვნიკი ალექსანდრე ბაგრატიონი 1955 წელს გარდაიცვალა ლონდონში. მელქისედეკ კედია „რეჩპოსპოლიტას ფრთებქვეშ - ქართული ემიგრაცია პოლონეთში 1921-1939“, დავით ყოლბაია ↑ 1.0 1.1 1.2 1.3 1.4 ფოტოზე ხედავთ საქართველოს დემოკრატიული რესპუბლიკის სამხედრო სამინისტროს გენერალური შტაბის დაზვერვის უფროსს პოლკოვნიკ ალექსანდრე ბაგრატიონ-დავითაშვილს, დავით ხვადაგიანი.